Source: http://www.sedam.sk/co-vsetko-musia-obsahovat-faktury-v-roku-2018/
Timestamp: 2019-07-15 18:22:21+00:00
Document Index: 16488748

Matched Legal Cases: ['§ 15', '§ 37', '§ 39', '§ 15', '§ 37', '§ 39', '§ 25', '§7', '§ 15']

Čo všetko musia obsahovať faktúry v roku 2018 – Sedam
Začneme tým najdôležitejším, čo je faktúra.
Povinnosť vystaviť faktúru určuje zákon o DPH. Ten presne vymedzuje, kto a kedy musí vystaviť faktúru. Povinnosť vyhotoviť faktúru s predpísanými náležitosťami má:
Práve prvé dva body sú pre bežných podnikateľov najdôležitejšie. Platiteľ DPH vystavuje faktúru v nasledovných prípadoch:
pri dodaní tovaru alebo služby s miestom dodania v tuzemsku inej zdaniteľnej osobe alebo právnickej osobe, ktorá nie je zdaniteľnou osobou,
pri dodaní tovaru alebo služby s miestom dodania v inom členskom štáte, keď je osobou povinnou platiť daň príjemca tovaru alebo služby, a to aj, ak je dodanie tovaru alebo služby oslobodené od dane,
pri dodaní tovaru alebo služby s miestom dodania v treťom štáte pre zdaniteľnú osobu,
pri dodaní tovaru oslobodeného od dane do iného členského štátu EÚ
pri prijatí platby pred dodaním tovaru alebo služby podľa písmen.
To, že je potrebné faktúru vystaviť pri dodaní tovaru a služby, kde je uvedená DPH je pravdepodobne väčšine podnikateľov jasné. Pozor si je potrebné dať pri prijatí platby pred dodaním tovar alebo služby. Aj v tomto prípade má povinnosť platiteľ vystaviť faktúru.
Osoby, ktoré vykonávajú podnikateľskú činnosť sú pre účely DPH zdaniteľné osoby. Zákon o DPH ukladá povinnosť vystavovať faktúry aj zdaniteľným osobám. Zdaniteľná osoba, ktorá nie je platiteľom, je povinná vyhotoviť faktúru v týchto prípadoch:
pri dodaní služby s miestom dodania podľa § 15 ods. 1 v inom členskom štáte, do 15 dní od konca kalendárneho mesiaca, v ktorom bola dodaná služba alebo prijatá platba pred dodaním služby. Povinnosť vyhotoviť faktúru nemá zdaniteľná osoba, ak dodáva poisťovacie služby podľa § 37 a finančné služby podľa § 39 zákona o DPH s miestom dodania v inom členskom štáte,
pri dodaní služby s miestom dodania podľa § 15 ods. 1 v treťom štáte, do 15 dní odo dňa dodania služby alebo do 15 odo dňa prijatia platby pred dodaním služby, alebo do konca kalendárneho mesiaca, v ktorom bola platba prijatá. Povinnosť vyhotoviť faktúru nemá zdaniteľná osoba, ak dodáva poisťovacie služby podľa § 37 a finančné služby podľa § 39 zákona o DPH s miestom dodania v treťom štáte,
pri oprave základu dane podľa § 25 ods. 1 zákona o DPH do 15 dní od konca kalendárneho mesiaca, v ktorom nastala skutočnosť rozhodná pre vykonanie opravy základu.
Z vyššie uvedeného vyplýva, že podnikatelia – neplatitelia DPH nie sú povinní vystavovať faktúru za každé dodanie tovaru služby.
Príklad: Slovenská spoločnosť – neplatiteľ DPH sa zaoberá dodávaním reklamných služieb. Spoločnosť je registrovaná podľa §7a z titulu dodávania služieb do iných štátov EÚ. Spoločnosť poskytla reklamnú službu do Českej republiky pre podnikateľa. Spoločnosť je povinná vystaviť faktúru, nakoľko ide o dodanie služby podľa § 15 ods. 1 s miestom dodania v inom členskom štáte. Spoločnosť takisto poskytla reklamné služby pre slovenského podnikateľa. Pri dodaní takejto služby neexistuje zákonná povinnosť vystavenia faktúry. Stačí ak k dodaniu bude účtovným dokladom napríklad zmluva o poskytnutí služieb.
Samozrejme, aj bežní podnikatelia vystavujú faktúry bez ohľadu na to, či sú platitelia DPH alebo nie. Faktúra spolu so zmluvou je najbežnejším daňovým dokladom, ktorý vstupuje do účtovníctva. Ak by neexistovala zmluva tak bez faktúry nie je možné daný výnos/náklad zaúčtovať. Preto faktúry vystavujú tak platitelia, ako aj neplatitelia DPH, aj keď zákon takéto povinnosti ukladá len v konkrétnych prípadoch.
Na záver prinášame prehľad zákonných náležitostí, ktoré musí obsahovať vystavená faktúra podľa zákona o DPH. Nie všetky body sa týkajú každého podnikateľa.
Pozor! Ak ktokoľvek uvedie na faktúre sumu DPH, je povinný takúto sumu skutočne aj odviesť do štátneho rozpočtu. Táto povinnosť sa týka aj neplatiteľov DPH. (zdroj podnikam.sk)
Linda Petríčková	2018-07-22T23:45:08+00:00